એકબીજાની સાથે સાહિત્યના દોરે બંધાયેલા આપણે બધાંય સર્જનને આંગણે એક અનોખી રંગોળી પૂરીએ છીએ. બોન્સાઈની સાખે પણ આપણે મૂળ વૃક્ષની પ્રકૃતિ સાચવી શકીએ છીએ, એ જ બતાવે છે કે પરબ્રહ્મની સાખે આપણે આપણી સર્જનાત્મકતા વિકસાવવા પ્રયત્નશીલ છીએ. સર્વેના અંતરમાં સર્જનનો, લેખનનો, વાંચનનો અને સાહિત્યપ્રીતનો આ પ્રકાશ આમ જ પથરાતો રહે, દિપોત્સવ આપના સર્વેના અંતરમનમાં, વિચારોમાં, આચરણમાં, સંબંધોમાં અને એમ સમગ્રતયા જીવનમાં હકારાત્મકતાનો પ્રકાશ પાથરે એવી ઈશ્વર પાસે પ્રાર્થના સાથે જઈ રહેલા વર્ષનો આભાર માનું છું. એક આખું વર્ષ આપણે સૌ – લેખન મુખ્ય વ્યવસાય કે પ્રવૃત્તિ ન હોવા છતાં પૂરેપૂરા આત્મવિશ્વાસ અને એકબીજાના સહકારથી જેમ સર્જન કર્યું એમ જ આવનારું વર્ષ નવા અજાણ્યા માર્ગ ખોલી આપે એવી મા સરસ્વતીના શ્રીચરણોમાં પ્રાર્થના, અને એ માટે શક્તિ મળે એ માટે મા મહાલક્ષ્મીને વિનંતિ.